open-index/open-wikipedia-markdown huggingface dataset:
OBS Studio

**OBS Studio** (aiemmin **Open Broadcaster Software**) on avoimen lähdekoodin ohjelmisto videokuvan kaappaamiseen ja lähettämiseen esimerkiksi pelaamisen suoratoistoon.
Ohjelmassa voi myös tehdä myös videoeditointia useista lähteistä. Ohjelmalla voi tallentaa suoraan verkkokamerasta ja mikrofonista, yhdistää videopelin kuvaa, lisätä olemassaolevia videoita ja still-kuvia, sekä kaapata kuvaa ikkunasta tai osasta näyttöä. Ohjelmalla voi tehdä live-editointia ja sitä voi käyttää useimpien suoratoistopalveluiden kanssa lähetykseen.
Ohjelma tukee videokuvan pakkaamista x264-ohjelmistolla tai grafiikkaprosessorin tuella.

## Kiistat
Streamlabs kopioi projektista lisenssin alaisesti, mutta ei sen hengessä: huomiota herätti, kun Streamlabs kopioi Lightstreamin verkkosivua ja sai negatiivista huomiota osakseen. Streamlabs Studio on tilauspohjainen ohjelmisto pelikuvan kaappaamiseen Xbox-konsolista. Streamlabs käytti OBS-nimeä Streamlabs OBS -ohjelmassa huolimatta OBS-projektin pyynnöstä olla käyttämättä sitä, joka aiheutti sekaannusta käyttäjille.

## Lähteet

## Aiheesta muualla
* Näin nauhoitat kuvaa tietokoneen näytöltä – ilmainen ohjelma osaa monta niksiä
Johanneksen seurakunta (Helsinki)

**Johanneksen seurakunta**, **Johannes församling**, on Suomen evankelis-luterilaisen kirkon ruotsinkielinen seurakunta Helsingissä. Seurakunta kuuluu Porvoon hiippakunnan Helsingin rovastikuntaan. Lisäksi seurakunta kuuluu Helsingin seurakuntayhtymään. Johanneksen seurakunnan kirkkoherra on Johan Westerlund.

Seurakunnan kirkkoja ovat Johanneksenkirkko Ullanlinnassa ja St. Jacobs kyrka Lauttasaaressa.

Vuoden 2025 lopussa Johanneksen seurakuntaan kuului 11&nbsp;332 jäsentä, mikä oli 56,7 prosenttia alueen ruotsinkielisistä asukkaista. 2000-luvulla seurakunnan jäsenmäärä on ollut lievässä laskussa.

## Kirkkoherrat
* 2009–2014: Stefan Djupsjöbacka
* 2014→: Johan Westerlund

## Katso myös
* Uskonto Helsingissä
* Helsingin seurakuntayhtymä

## Lähteet
Matteuksen seurakunta (Helsinki)

**Matteuksen seurakunta** () on Suomen evankelis-luterilaisen kirkon ruotsinkielinen seurakunta Helsingissä. Seurakunta kuuluu Porvoon hiippakunnan Helsingin rovastikuntaan. Lisäksi seurakunta kuuluu Helsingin seurakuntayhtymään. Matteuksen seurakunnan vt. kirkkoherra on Helene Liljeström. Seurakunnan kirkko on Matteuksenkirkko Vartiokylässä.

Vuoden 2025 lopussa Matteuksen seurakuntaan kuului 4&nbsp;558 jäsentä, mikä oli 60,9 prosenttia alueen ruotsinkielisistä asukkaista. 2000-luvulla seurakunnan jäsenmäärä on laskenut merkittävästi.

## Kirkkoherrat
Matteuksen seurakunnassa on vuodesta 1961 lähtien palvellut kuusi eri kirkkoherraa.
* 1961–1966: kirkkoherra Erik Hedman
* 1967–1977: kirkkoherra Per Wallendorff
** 1968–1969: vt. kirkkoherra Ernst Häggqvist
* 1977–1979: kirkkoherra Eero Sepponen
* 1980–2009: kirkkoherra Henrik Andersén
* 2009–2020: kirkkoherra Stefan Forsén
* 2020→: kirkkoherra Helene Liljeström

## Katso myös
* Uskonto Helsingissä
* Helsingin seurakuntayhtymä

## Lähteet
* 

### Viitteet
Jooel Vatanen

**Jooel Vatanen** (**PT Vatanen**)  (s. 1990) on Pohjois-Karjalan Tuupovaarasta kotoisin oleva porvoolainen kuntosaliyrittäjä, personal trainer ja sosiaalisen median vaikuttaja. 

Vatanen aloitti YouTube-videoiden teon vuonna 2012. Sitä ennen hän kirjoitti urheilublogia. Kesäkuussa 2023 Vatasella oli Instagramissa 140&nbsp;000 seuraajaa ja YouTubessa 175&nbsp;000 tilaajaa. Helmikuussa 2021 hänellä oli Snapchatissa 180&nbsp;000 seuraajaa.

Vatanen omistaa Ptvgym Oy sekä PTV Hold Oy yritykset. Vuonna 2023 Ptvgym Osakeyhtiön liikevaihto oli 4,2 miljoonaa euroa ja tulos 915&nbsp;000 euroa PtvHold Oy:n liikevaihto vuonna 2023 oli tuntematon ja liikevaihto –8&nbsp;000€.

Vuonna 2020 ensimmäistä kertaa järjestetyssä Creator Awards Finland -gaalassa Vatanen valittiin vuoden yrittäjäksi sekä yleisön suosikiksi yli 35&nbsp;000 äänellä.

## Lähteet
Antrimin piirikunta

**Antrimin piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 23&nbsp;431 vuonna 2020. Piirikunnan hallintokeskus on Bellairen kylä ja suurin kunta on Mancelona Township. Piirikunta on perustettu vuonna 1840.

## Väestö
Vuonna 2020 Antrimin piirikunnan 23&nbsp;431 asukkaasta valkoisia oli 96,5&nbsp;%, alkuperäisasukkaita 1,3&nbsp;% ja mustia 0,4&nbsp;%. Vuonna 2019 2,3&nbsp;% asukkaista puhui kotonaan jotain muuta kieltä kuin englantia ja 1,8&nbsp;% asukkaista oli syntynyt ulkomailla.

## Lähteet

## Aiheesta muualla
Gouloux

**Gouloux** on kunta Ranskassa Nièvren departementissa Burgundi-Franche-Comtén alueella. Se sijaitsee noin 34 kilometriä Château-Chinon (Ville)’n kaupungista koilliseen.

Gouloux'ta kutsuttiin varhaiskeskiajalla Gubiliumiksi tai Govilisiksi. Se sijaitsi roomalaisen tien varrella, joka yhdisti Autunin ja Sensin kaupungit. Kunnan nähtävyys on 10 metriä korkea vesiputous *Saut de Gouloux*.

Gouloux'ssa on vuonna 1947 perustettu puukenkätehdas. Alkuvuosina tehtaassa valmistettiin jopa 27 000 puukenkäparia vuodessa. Nykyään tehdas on laajentanut tuotevalikoimaansa, mutta kengät ovat yhä valikoimassa.

Kunta on osa Morvanin luonnonpuistoa (*Parc naturel régional du Morvan*).


Tiedosto:Gouloux-6719.jpg|Saut de Gouloux
Tiedosto:Gouloux,sabot_-_panoramio.jpg|Puukenkätehdas


## Lähteet

## Aiheesta muualla
Syke (11. tuotantokausi)

Suomalaisen sairaalan traumaosastolle sijoittuvan **''[[Syke (televisiosarja)|Syke]]''-draamasarjan yhdennentoista tuotantokauden** julkaiseminen alkoi Nelonen Median maksullisessa suoratoistopalvelussa Ruutu+:ssa 6. tammikuuta 2022. Kaudella on 32 jaksoa, jotka muodostavat 8 jaksokokonaisuutta.

Kaudella sarjaan palasi Sanna Stellanin esittämä Ella Vaahtera, joka esiintyi sarjan 5. ja 6. kaudella.

Kauden kaksi ensimmäistä jaksoa esitettiin 6. tammikuuta 2022 televisiossa Nelosella samana päivänä, kun maksullisena Ruudussa julkaistiin ensimmäiset neljä jaksoa. Sen jälkeen kauden esitys jatkui Ruudussa niin, että torstaisin ja perjantaisin julkaistiin yksi uusi jakso.

## Rooleissa

### Keskeisissä rooleissa

### Sivurooleissa

### Vierailevissa rooleissa

## Jaksot

## Keskeiset tekijät
* Ohjaajat: Taavi Vartia ja Toni Laine
* Pääkäsikirjoittajat: Anne Prokofjeff ja Hanna Leivonniemi
* Käsikirjoittajat: Maarit Koskinen, Hannamaija Matila, Anna Meling, Antti Okkonen, Solina Riekkola, Anna Siltala ja Susanna Åke
* Stooritiimi: Maarit Koskinen, Hannamaija Matila, Anna Meling, Antti Okkonen, Solina Riekkola, Anna Siltala ja Susanna Åke
* Kuvaajat: Jyri Hakala ja Antti Ruusuvuori
* Leikkaajat: Meri Itäkodes, Dan Peled ja Teemu Pöllänen
* Lavastaja: Inka Uusitalo-Matilainen
* Tuottaja: Lotta Westerberg
* Vastaavat tuottajat: Olli Haikka, Marko Talli ja Tea Panula (Nelonen Media)

## Lähteet

## Aiheesta muualla
* ''Syke'' Ruutu-palvelussa
DikDek – Painajainen majatalossa

**DikDek – Painajainen majatalossa** on loppuvuodesta 2021 C More -suoratoistopalvelussa julkaistu seitsemänosainen suomalainen komediasarja. Sarjan on ohjannut Rike Jokela ja sen pääkäsikirjoittajana toimi Mike Pohjola. *DikDek – Painajainen majatalossa* perustuu Juha Vuorisen vuosina 2006–2009 julkaistun *Dik Dek* -kirjasarjan hahmoihin.

Sarja kertoo työnsä yksityisetsivänä lopettavasta Tapsa Mäkilästä, joka ryhtyy avovaimonsa Annan kanssa pitämään ränsistynyttä majataloa.

*DikDek – Painajainen majatalossa* esitettiin televisiossa MTV3-kanavalla syys-lokakuussa 2022.

## Rooleissa

## Jaksot

## Lähteet

## Aiheesta muualla
* Sarjan traileri YouTubessa
Galolin kieli

**Galoli** on austronesialaisiin kieliin, timorilaisten kielten alaryhmään, kuuluva kieli, jota puhutaan Itä-Timorilla. Vuonna 2010 kielellä oli 13 000 puhujaa.

Yhdessä lähimmän sukulaiskielensä, talurin, kanssa galoli lasketaan toisinaan yhdeksi ja samaksi kieleksi. Kieli lasketaan uhanalaiseksi. Puhujat ovat pääsääntöisesti vanhempaa väestöä, ja nuoremmat puhuvat useimmiten tetumia tai indonesiaa.

Galolia kirjoitetaan latinalaisin aakkosin.

## Fonologia

### Konsonantit

Lähde:

### Vokaalit

Lähde:

## Lähteet
Itä-Timorin kielet

**[[Itä-Timor]]** on pienestä koostaan huolimatta kielellisesti melko monipuolinen maa. Ethnologuen mukaan maassa puhutaan 21 elävää kieltä.

## Portugali ja tetum
Itä-Timorin perustuslaki määrittelee maan virallisiksi kieliksi portugalin ja tetumin. Vuoden 2010 väestönlaskennan mukaan tetumilla oli 448 788 ja portugalilla 595 puhujaa.

Maan ollessa portugalin siirtomaa, portugali oli koulujen opetuskieli. Portugalia osaa kuitenkin vain noin 5 % maan väestöstä. Perustuslaki kuitenkin määrää, että maan tulee pitää yllä erityisen ystävällisiä suhteita muihin portugalinkielisiin maihin.

Tetum jakautuu kahteen eri muotoon kaupunkilaisten (tetum prasa) ja maalaisten (tetum terik) välillä. Uutisia julkaistaan jonkin verran myös tetumiksi.

## Työkielet
Indonesian miehityksen ajan maan ainoa virallinen kieli oli indonesia, jolla on tästä syystä huonossa maineessa. Tästä huolimatta indonesia on määritelty työkieleksi. Indonesialainen media on suosittua Itä-Timorilla. Indonesiaa käytetään myös paljon Itä-Timorin kansallisessa yliopistossa, jossa iso osa oppikirjoista on indonesiaksi ja kielellä kirjoitetaan mm. lopputyöt.

Indonesian lisäksi myös englanti on määritelty työkieleksi.

## Muut kielet
Itä-Timorin muut paikalliset kielet jakautuvat karkeasti austronesialaisiin ja yleisuusiguinealaisiin kieliin. Perustuslain mukaan valtion tulee edistää kansallisten kielten käyttöä yhdessä tetumin kanssa.

Vuoden 2010 väestönlaskennan mukaan Itä-Timorin kymmenen puhutuimmat muut kielet olivat:

## Lähteet
Elina Jaakkola

**Elina Jaakkola** (s. 1975) on suomalainen kauppatieteen tohtori, joka on elokuusta 2018 lähtien työskennellyt markkinoinnin professorina Turun yliopiston kauppakorkeakoulussa.

Jaakkola valmistui kauppatieteen tohtoriksi Turun yliopistosta vuonna 2007. Väitöskirjatyötä tehdessään hän haastatteli 90 lääkäriä viidestä eri maasta. Englanninkielisessa artikkeliväitöskirjassaan (2007) Jaakkola tarkasteli muun muassa aktiivisten asiakkaiden vaikutusta lääkäreiden lääkemääräämisessä. Tutkimus oli otsikoitu *Problem solving within professional services : a study of physicians ́ prescribing decisions*. Jaakkola on Helsingissä ja Vaasassa toimivan ruotsinkielisen kauppakorkeakoulu Hankenin dosentti.

Jaakkolan keskeisiin tutkimusaihepiireihin kuuluvat palveluliiketoiminta, arvonluonti, asiakaskokemus, asiakkaan ja toimijan sitoutuminen (engagement), palveluinnovaatiot ja B2B-markkinointi. 

Professori Jaakkola kuuluu viitatuimpien tutkijoiden joukkoon tieteenalallaan. Marraskuussa 2021 hän nousi Clarivaten Highly Cited Researches -listalle taloustieteiden ja liiketoiminnan (Economics and Business) alalta. Hän oli yksi noin kahdestakymmenestä Suomessa työskentelevästä tutkijasta tällä maailman viitatuimpien tutkijoiden listalla. Listalle ylsi vuonna 2021 kaikkiaan noin 6&nbsp;600 tutkijaa maailmasta. 

## Teoksia
* Elina Jaakkola (2007): *Problem solving within professional services : a study of physicians ́ prescribing decisions*. Väitöskirja. Turun kauppakorkeakoulu, ; julkaistu sarjassa Turun Kauppakorkeakoulun julkaisuja, Sarja A, ISSN 0357-4652; 2:2007, (pdf-julkaisuna)
* Elina Jaakkola, Markus Orava, Virpi Varjonen (2007): *Palvelujen tuotteistamista kilpailuetua – Opas yrityksille*. Tekes, Helsinki. , (pdf-julkaisuna )

## Lähteet

## Aiheesta muualla
*Elina Jaakkolan Google Scholar -profiili  (google.com)
*Elina Jaakkola. University of Turku, Turku School of Economics, Department of Marketing and International Business. Professor  (researchgate.net)
Rauman Taiteilijaseura

**Rauman Taiteilijaseura** on Raumalla vuonna 1945 perustettu taideyhdistys, joka kuuluu Suomen vanhimpiin taiteilijaseuroihin. Yhdistyksen tarkoituksena on edistää kuvataidetta Raumalla ja sen ympäristössä, toimia kuvataiteen ja sen harjoittajien yhdyssiteenä ja etujärjestönä sekä lähentää taiteilijoita ja taideyleisöä. Alun perin yhdistys toimi myös eri taiteenalojen yhdyssiteenä, mutta melko pian muut taidealat kuin kuvataide irtautuivat seurasta.

## Historia

Perustamisestaan lähtien seuran on järjestänyt taidenäyttelyitä ja osallistunut paikalliseen kulttuurikeskusteluun. Rauman Taiteilijaseuran ensimmäinen taidenäyttely pidettiin joulukuussa 1946 Raumanlinnassa. Näyttelyitä pidettiin vuosittain, vaihtuvissa tiloissa, muun muassa Rauman kansalaisopistossa, Rauman seurahuoneella, Karin koululla, Kauppaoppilaitoksella ja Poselassa. Vuosinäyttelyiden arvostelulautakunnassa ovat toimineet muun muassa Einari Wehmas ja Sam Vanni.

Vuonna 1956 taiteilijaseura vuokrasi Pinnalan talon yläkerran käyttöönsä ja tila nimettiin ”Pinnalan Taidesalongiksi”. Taidesalongissa alettiin pitää piirustusiltoja, myyntitilaisuuksia ja näyttelyitä. Pinnalan Salongin toiminnan käynnistänyt pohjoismaisen taiteen näyttely toi ensikerran Raumalle modernistisia virtauksia ja keräsi sekä kehuja että kyseenalaistusta.

Taloudellisista syistä Taidesalongista jouduttiin luopumaan kolmen vuoden toiminnan jälkeen. Seura sai korvaavat tilat Karhulan talosta, jonka piharakennukseen perustettiin grafiikan ateljee. 1960-luvulla seura oli vaikuttamassa Rauman taidemuseon perustamiseen ja on vuodesta 1970 alkaen tehnyt tiivistä yhteistyötä museon kanssa.

Taiteilijaseuran tunnuksen on suunnitellut Arvo Iissalo vuonna 1946.

## Puheenjohtajat

* Arvo Iissalo 1946–1954
* Alpo Sarva 1954–1963
* Unto Kaski 1964
* Arvo Iissalo 1965–1968
* Alpo Sarava 1969–1972
* Raimo Arras 1973
* Elina Salo 1974–1977
* Mirja Luukko 1978–1980
* Hannu Artinaho 1981
* Tarmo Vainio 1982–1983
* Eila Minkkinen 1984–1988
* Pirjo Hamm-Hakamäki 1989–1991
* Riitta Säteri 1991–1995
* Ei puheenjohtajaa 1996
* Irene Nyholm 1997–2009
* Ulla Stenback 2009–2010
* Kirsi Backman 2010–?
* Tommi-Wihtori Roström 2018, 2019

## Lähteet

### Viitteet
Poul Ørum

**Poul Ørum** (23. joulukuuta 1919 Skive, Tanska – 27. joulukuuta 1997) oli tanskalainen kirjailija. Hän oli taitava kertoja ja juonenkehittelijä, joka kokeili erilaisia naturalistisen romaanin muotoja. Teosten keskeinen teema on pieni tai ulkopuolinen ihminen yhteiskunnan rattaissa. Proosan lisäksi hän julkaisi runokokoelman *Strandbilledere* (1983).

## Palkinnot ja tunnustukset
* Kultaiset laakerit -kirjallisuuspalkinto 1962 teoksesta *Natten i ventesalen*

## Suomennetut teokset
* *Kukonlaulun aikaan* (*Hanegal*), suom. Katri Ingman-Palola, Helsinki: WSOY 1966

## Lähteet

## Aiheesta muualla
* Ejgil Søholm, Poul Ørum, Den Store Danske
Louis Armstrong -palkinto

**Louis Armstrong -palkinto** on suomalaisen Classic Jazz ry:n vuodesta 1991 jakama palkinto perinteisen jazzin hyväksi tehdystä työstä. 2010-luvun alkuvuosina palkinnon jakaminen keskeytyi, kunnes vuonna 2014 sen hallinnointi siirtyi Suomen PerinneJazz ry:lle.

Palkinto on nimetty 1900-luvun alkupuolen jazztrumpetistin Louis Armstrongin mukaan.

## Palkinnon saajat

* 1991 Jan Lindén
* 1992 Pentti Lasanen
* 1993 Erik Lindström
* 1994 Nalle Nyman
* 1995 Jukka Haavisto
* 1996 Antti Sarpila
* 1997 Unto Haapa-aho
* 1998 Kalevi Viitamäki
* 1999 Sven Nygård
* 2000 Rick Wahlstein
* 2001 perhe Brushane
* 2002 Helena Siltala ja Johanna Iivanainen
* 2003 Pekka Iiramo
* 2004 Atro ”Wade” Mikkola
* 2005 Osku Rajala
* 2006 Pentti Mutikainen
* 2007 Jörgen Petersen
* 2008 Fred Andersson
* 2009 Jorma Railonkoski
* 2010 puolustusvoimien sotilassoittokunnat
* 2014 Seppo Hovi
* 2015 Jerzy Dubiel
* 2017 Erkki Hurri
* 2018 Matti Heinivaho
* 2019 Martti Peippo
* 2021 Harri Aavaharju
* 2022 Pekka Toivanen
* 2023 Pekka Mesimäki
* 2025 Kenneth Sjöwall

## Lähteet
* Louis Armstrong -palkinto Pekka Mesimäelle, Perinnejazz.fi. Viitattu 1.7.2024.

### Viitteet
Rostselmaš

**Rostselmaš** () on venäläinen maatalouskoneyhtiö, joka valmistaa maataloustraktoreita ja puimureita. Yhtiö perustettiin 1929 ja sen kotipaikka on Rostov-na-Donu.

## Lähteet

## Aiheesta muualla
* Rostselmaš-leikkuupuimurit Suomen maahantuojan sivustolla
* Rostselmaš-leikkuupuimurit Konedatan sivustolla
Raimo Huittinen

**Raimo Huittinen** (s. 1941 Pihlava, Pori) on Punkalaitumella asuva suomalainen kuvataiteilija.

Huittinen työskenteli 16 vuotta *[[Satakunnan Kansa]]* -sanomalehden piirtäjänä, kunnes ryhtyi vuonna 1981 freelanceriksi. Huittisen naivististen teosten päätekniikka on serigrafia ja hän käsittelee niissä arkisia huomioita humoristisesti. Huittisen teoksia on ollut useana vuonna esillä muun muassa Naivistit Iittalassa -näyttelyssä. Huittinen on suunnitellut useita Porin Päivä -julisteita ja tehnyt kuvituksen Vanha Pori -teokseen.

## Lähteet
Karin Birgitte Ehrnrooth

Kreivitär **Karin Birgitte Ulrica Henny Ellen Ehrnrooth (Schack)** (11. tammikuuta 1925 Møgeltønder, Tanska – 19. syyskuuta 2019 Turku) oli Tanskan kuningatar Ingridin entinen hovinainen ja suomalaisen jalkaväenkenraalin, Mannerheim-ristin ritarin Adolf Ehnroothin puoliso.

Karin Birgitte Ehrnroothin vanhemmat olivat Karin (o.s. von Schack) ja maakreivi Otto Didrik Schack. Hän syntyi ja kasvoi Schackenbogin linnassa Etelä-Jyllannissa lähellä Tønderiä. Hän suoritti ylioppilastutkinnon vuonna 1943 ja opiskeli sen jälkeen oikeustieteitä ja kieliä. Työskenneltyään joitakin kuukausia Tanskan Punaisen Ristin palveluksessa kreivitär siirtyi vuonna 1948 Tanskan hovin palvelukseen, jossa hän toimi kuningatar Ingridin hovinaisena.

Kreivitär Karin Birgitte Schack ja kenraalimajuri Adolf Ehrnrooth vihittiin avioliittoon 16. elokuuta 1959 suvun omistaman Schackenborgin linnaan kuuluvassa Mögeltönderin kirkossa. Pari asettui asumaan Kakskerrassa sijaitsevalle Solgårdenin tilalle. Avioliittonsa aikana Karin Brigitte Ehrnrooth suhtautui torjuvasti julkisuuteen, mutta osallistui puolisonsa uraan liittyviin tilaisuuksiin.

## Lähteet
Let’s Love

**Let’s Love** on ranskalaisen DJ-tuottaja David Guettan ja australialaislaulaja-lauluntekijä Sian musiikkikappale. Sen julkaisi Parlophone digitaalisesti ladattavana singlenä 11. syyskuuta 2020. Kappaleen ovat sanoittaneet Guetta, Giorgio Tuinfort, Marcus van Wattum ja Sia, joista kolme ensimmäistä myös tuottivat sen. Talouslehti Forbesin tekemässä haastattelussa Guetta mainitsi kappaleen inspiraation lähteeksi Pat Benatarin josta hän ja Sia molemmat ovat tykänneet.

*Let’s Love* oli kaupallisesti kohtalainen menestys, sen päästyä singlelistan kärkeen Israelissa sekä viiden parhaan joukkoon Belgian Valloniassa ja Sloveniassa. Lisäksi se pääsi kymmenen parhaan joukkoon Alankomaissa, Skotlannissa ja Unkarissa. Kappale on julkaisunsa jälkeen myynyt Belgiassa kultaa sekä Italiassa ja Puolassa platinaa.

## Lähteet
Rauman Taideyhdistys

**Rauman Taideyhdistys ry** on Raumalla vuonna 1962 perustettu taideyhdistys. Paikkakunnalla toimi jo Rauman Taiteilijaseura, joka oli ammattikuvataiteilijoiden yhdistys. Rauman Taideyhdistys puolestaan oli tarkoitettu harrastajille.

## Rauman taidemuseon perustaminen
Taideyhdistyksen perustamisesta lähtien sen piirissä keskusteltiin taidemuseon perustamisesta Raumalle. Yhdistyksen vuosikokouksessa 25.3.1969 puheenjohtaja, kuvataiteilija Alpo Sarava teki virallisen aloitteen taidemuseon perustamisesta kotitalonsa Pinnalan rakennuksiin. Kaupunki hyväksyi aloitteen ja myönsi museolle vuotuisen avustuksen kesäkuussa 1969. Museota hallinnoimaan perustettiin Rauman Taidemuseon Säätiö, jonka osapuolia olivat Rauman taideyhdistys ja Rauman kaupunki. Pinnalan talo siirtyi säätiön omistukseen heinäkuussa 1969 ja vuonna 1970 avattiin Rauman taidemuseo.

## Näyttelytoiminta
Yhdistyksellä on perustamisesta lähtien ollut aktiivinen näyttelytoiminta. Vain vuonna 1969 ei pidetty näyttelyä, koska yhdistys oli kiireinen Rauman taidemuseon perustamisen parissa. Vuodesta 1974 yhdistys on järjestänyt Ars Rauma –nimisiä kutsunäyttelyitä. Vuodesta 2007 alkaen näyttelyitä on järjestetty joka toinen vuosi.

## Yhdistys nykyään
Taideyhdistys omistaa merkittävän kuvataidekokoelman, jonka teokset on sijoitettu esille julkisiin tiloihin Raumalla. Yhdistys jakaa myös stipendejä Rauman Kuvataidekoulun opiskelijoille sekä kuvataiteessa menestyneelle lukiolaiselle.

## Lähteet

* 

### Viitteet
Cathy Belton

**Cathy Belton** (s. 17. tammikuuta 1970) on irlantilainen näyttelijä. Hän on näytellyt teatterissa, elokuvissa, televisiossa ja radiossa. Belton on saanut tunnustusta voimallisesta näyttelijäntyöstään.

## Ura
Belton opiskeli Trinity Collegessa. Hän on näytellyt useissa Abbey Theatren ja Gate Theatren tuotannoissa, kuten *The Approach*, *The Hanging Gardens* ja *[[John Gabriel Borkman]]*. Sen ohella Beltonilla on ollut rooleja lukuisissa televisiotuotannoissa, kuten *The Woman in White*, *Nowhere Fast* ja *Red Rock*, jossa hänen roolinaan on Patricia Hennessy. Hän on niin ikään näytellyt monissa elokuvissa, kuten *[[Philomena]]*, *A Little Chaos* ja *[[Omerta 6/12]]*.

## Viitteet
Matti Kummu

**Matti Kummu** (s. 18. heinäkuuta 1977 Helsinki) on suomalainen tekniikan tohtori, joka on työskentelee vesitalouden (vesi- ja kehitystutkimus) apulaisprofessorina Aalto-yliopistossa.

Kummu valmistui tekniikan tohtoriksi Teknillisestä korkeakoulusta vuonna 2008. Englanninkielinen artikkeliväitöskirja (2007) oli otsikoitu *Spatio-temporal scales of hydrological impact assessment in large river basins: the Mekong case*. Hänen työnsä ohjaaja oli vesitalouden professori Olli Varis.

Kummu kuuluu viitatuimpien tutkijoiden joukkoon tieteenalallaan. Marraskuussa 2021 hän nousi Clarivaten Highly Cited Researches -listalle poikkitieteellisten alalta (Cross-Field). Hän oli yksi noin kahdestakymmenestä Suomessa työskentelevästä tutkijasta tällä maailman viitatuimpien tutkijoiden listalla. Listalle ylsi vuonna 2021 kaikkiaan noin 6&nbsp;600 tutkijaa. 

## Lähteet

## Aiheesta muualla
*Matti Kummun Google Scholar -profiili  (google.com)
*Matti Kummu. Aalto University, Department of Built Environment. Associate professor  (researchgate.net)
Floating Through Space

**Floating Through Space** on australialaislaulaja-lauluntekijän Sian ja ranskalaisen DJ-tuottaja David Guettan musiikkikappale. Sen julkaisivat Monkey Puzzle sekä Atlantic Records Sian yhdeksännen studioalbumin Music – Songs from and Inspired by the Motion Picture ensimmäisenä promosinglenä 4. helmikuuta ja virallisena singlenä 19. helmikuuta 2021. Kappaleen ovat sanoittaneet Sia sekä Greg Kurstin joista jälkimmäinen myös tuotti sen David Guettan, Mike Hawkinsin ja Toby Greenin kanssa. Kappaleelle on toteutettu myös Lior Molchon ohjaama musiikkivideo joka julkaistiin promosinglejulkaisun yhteydessä 4. helmikuuta 2021. Videolla nähdään kolme skeittilautailijaa Sian tavaramerkkinä tunnetut mustavalkoiset peruukit päässä esittämässä skeittitaitojaan skeittipuistossa.

*Floating Through Space* oli kaupallisesti kohtalainen menestys sen päästyä singlelistan kahdenkymmenen parhaan joukkoon Alankomaissa ja Belgian Valloniassa sekä kolmenkymmenen parhaan joukkoon Uudessa-Seelannissa. Lisäksi kappale on myynyt Itävallassa kultaa.

## Lähteet
Scary Stories to Tell in the Dark

**Scary Stories to Tell in the Dark** on vuonna 2019 ensi-iltansa saanut kauhuelokuva. Elokuvan on ohjannut André Øvredal ja se pohjautuu Alvin Schwartzin tekemään samannimiseen kirjasarjaan. Elokuvaa kuvattiin Yhdysvalloissa sekä Kanadassa ja sen merkittävissä rooleissa esiintyvät Zoe Colletti, Michael Garza, Gabriel Rush, Austin Zajur, Natalie Ganzhorn, Austin Abrams, Dean Norris, Gil Bellows, ja Lorraine Toussaint.

Vuonna 2013 CBS Films hankki oikeudet kirjasarjaan 1212 Entertainmentiltä, tarkoituksenaan tuottaa siitä kokoelokuvan. Tammikuussa 2016 ilmoitettiin että Guillermo del Toro tulisi tuottamaan sekä mahdollisesti myös ohjaamaan projektin CBS Filmsille. Elokuvan ohjaajaksi valittiin kuitenkin lopulta André Øvredal, del Toron, Danielin, Brownin ja Graven vastatessa elokuvan tuotannosta. Elokuvan varsinainen kuvausvaihe alkoi 27. elokuuta 2018 ja päättyi 1. marraskuuta 2018 St. Thomasissa Kanadan Ontariossa.

*Scary Stories to Tell in the Darkin* julkaisi Lionsgate Films teatraalisesti 9. elokuuta 2019. Elokuva sai pääosin positiivisen vastaanoton elokuvakriitikoilta jotka kehuivat lähdemateriaalista otettujen kauhupiirteiden kuvastamista. Elokuva oli kaupallinen menestys sen myytyä maailmanlaajuisesti 104,5 miljoonaa dollaria elokuvan budjetin ollessa noin 28 miljoonaa dollaria.

## Lähteet
Kevätkumpu

**Kevätkumpu** () on yksi Porvoon kaupunginosista. Se sijaitsee noin kahden kilometrin päässä Porvoon keskustasta itään. Kevätkumpu on suurimmalta osin tiheään asuttua kerrostaloaluetta. Kevätkummun väkiluku on noin 7&nbsp;000.  

## Palvelut
Kevätkummun keskuksessa on ostoskeskus, jossa on mm. S-Market, moskeija, apteekki, sivistyskeskus, monta parturi-kampaamoa, koulu, päiväkoti, kirjasto, kolme kebabravintolaa, puistoja ja aidattu koirapuisto.

## Lähteet
* https://www.s-kanava.fi/sv/toimipaikka/s-market-kevatkumpu-porvoo/518798186 
* https://www.porvoo.fi/kantele-talo-kevatkummun-sivistyskeskus
* https://fi-fi.facebook.com/ravintolaaxel/
* https://www.facebook.com/zidiBarbershop/
* https://peda.net/porvoo-borg%C3%A5/oppilaitokset/kev%C3%A4tkummun-koulu 
* https://fi-fi.facebook.com/pages/category/Hair-Salon/Hair-Design-617177265035450/
* https://www.kevatkummunapteekki.fi/
Märt Pius

**Märt Pius** (s. 4. helmikuuta 1989) on virolainen näyttelijä. Hän on näytellyt Tallinnan kaupunginteatterissa vuodesta 2012. Lisäksi hän on näytellyt useissa elokuvissa, kuten *[[1944 (elokuva)|1944]]*, *[[Nullpunkt]]*, *[[Loikkarit]]* ja *[[Omerta 6/12]]*.

Märt Piusin kaksosveli on näyttelijä Priit Pius.

## Viitteet
Bed (Joel Corryn, Rayen ja David Guettan kappale)

**Bed** on brittiläisen DJ-tuottaja Joel Corryn, brittiläislaulaja Rayen sekä ranskalaisen DJ-tuottaja David Guettan musiikkikappale. Sen julkaisivat Perfect Havoc ja Asylum Records UK digitaalisesti ladattavana singlenä 26. helmikuuta 2021. Kappaleen ovat sanoittaneet Corry, Raye, Guetta, Giorgio Tuinfort, Jin Jin, Lewis Thompson ja Neave Applebaum, joista kaikki Rayea sekä Jin Jiniä lukuun ottamatta myös tuottivat sen. Kappaleelle on tehty myös Elliot Simpsonin ohjaama musiikkivideo joka julkaistiin videopalvelu YouTubessa 5. maaliskuuta 2021.

*Bed* oli kaupallisesti kohtalainen menestys sen päästyä singlelistan kymmenen parhaan joukkoon Alankomaissa, Belgian Flanderissa, Irlannissa, Isossa-Britanniassa ja Uudessa-Seelannissa. Lisäksi kappale on myynyt Portugalissa sekä Tanskassa kultaa ja Australiassa, Isossa-Britanniassa sekä Italiassa platinaa.

## Lähteet
Strontiumjodidi

**Strontiumjodidi** (SrI2) on strontium- ja jodidi-ionien muodostama epäorgaaninen ioniyhdiste. Yhdistettä voidaan käyttää tuikeilmaisimien valmistukseen ja lääketieteessä.

## Ominaisuudet, valmistus ja käyttö
Huoneenlämpötilassa strontiumjodidi on väritöntä tai valkoista kiteistä ja hygroskooppista ainetta. Valon vaikutuksesta väri muuttuu kellertäväksi. Yhdisteen alkeiskoppi on ortorombinen. Strontiumjodidi liukenee erittäin hyvin veteen ja liukenee myös etanoliin. Aineen liukoisuus veteen kasvaa lämpötilan kasvaessa. Kidevedettömän yhdisteen lisäksi tunnetaan kidevedellisiä muotoja kuten heksahydraatti (SrI2·6H2O). Kidevesi poistuu rakenteesta kuumennettaessa.   

Strontiumjodidia valmistetaan strontiumkarbonaatin ja vetyjodidin reaktiolla.
:SrCO3 + 2 HI → SrI2 + H2O + CO2

Strontiumjodidia voidaan käyttää lääketieteessä ja europiumilla doupattuna sitä voidaan käyttää gammasäteilyä tunnistavien tuikeilmaisimien valmistukseen.

## Lähteet
Mailis Lähteenmäki

**Mailis Lähteenmäki** (s. 1944) on porilainen taidemaalari. Hän on opiskellut Porin piirustuskoulussa vapaalla linjalla vuosina 1966–1968. Hän on ollut Porin Taiteilijaseuran jäsen vuodesta 1970 ja toimi yhdistyksen sihteerinä ja rahastonhoitajana 20 vuotta, vuoteen 1997 asti.

Lähteenmäki on osallistunut omien näyttelyidensä ohella vuodesta 1969 alkaen Porin Taiteilijaseuran vuosi- ja kesänäyttelyihin, muun muassa kahteen yhdistyksen näyttelyyn Saksassa, Bremenissä ja Bremerhavenissa. Lähteenmäen taiteellinen työskentely vaihtui kuitenkin vuosiksi musiikkiin, kunnes alkoi uudelleen eläkkeelle siirtymisen jälkeen, jolloin hän osallistui kahteen Porin Taiteilijaseuran näyttelyyn vuonna 2012. Tuolloin Porin Taiteilijaseura avasi uuden P-gallerian ja teokset olivat ympyrän- sekä kolmion mallisia teoksia. Lähteenmäen maalausten tyylisuunta on vaihtunut vuosien aikana abstraktista enemmän esittävään.

Lähteenmäen teoksia on Emil Cedercreutzin museon Satakuntalaisen taiteen kokoelmassa ja Porin kaupungin taidekokoelmassa.

## Lähteet
A Better Dystopia

**A Better Dystopia** on Monster Magnetin yhdestoista studioalbumi, joka julkaistiin 21. toukokuuta 2021.
## Kappaleet
#  (Dave Diamond)
#  (Hawkwind)
#  (JD Blackfoot) 
#  (The Scientists) 
#  (The Macabre) 
#  (Poobah)
#  (Jerusalem)
#  (The Pretty Things)
#  (Josephus) 
#  (The Cave Men) 
#  (Table Scraps) 
#  (Dust) 
#  (Morgen)

## Arvostelut
* Soundi: 

## Lähteet
Etelänkaurat

**Etelänkaurat** (*Helictotrichon*) on kauroille läheinen heinäsuku. Siihen kuuluu 33 lajia, jotka ovat monivuotisia ja röyhykukinnollisia. Sukua on kutsuttu myös mäkikauroiksi, mutta mäkikaurat on palautettu *Avenula*-suvun nimeksi.

Etelänkauroihin kuuluu ikikaura (*Helictotrichon sempervirens*), joka kasvaa luonnonvaraisena Ranskassa ja Italiassa ja on myös koristeheinänä viljelty.

Aiempia suvun lajeja ovat Suomessa kasvavat mäkikaura (*Avenula pubescens*) → mäkikaura (*Helictotrichon pubescens*) → mäkikaura (*Avenula pubescens*) ja ahdekaura (*Avenula pratensis*) → ahdekaura (*Helictotrichon pratense*) → ahdekaurio (*Helictochloa pratensis*), joiden luokitus on muuttunut toistuvasti.

## Lähteet

## Aiheesta muualla
* Suomen Lajitietokeskus: Etelänkaurat – ''Helictotrichon''
* iNaturalist: Suku ''Helictotrichon''
* ITIS: ''Helictotrichon'' 
* UniProt: Taxonomy - ''Helictotrichon'' 
* Global Biodiversity Information Facility (GBIF): ''Helictotrichon'' 
* Flora of China: ''Helictotrichon''
Neidonheinät

**Neidonheinät** (*Melinis*) on hirssien lähisukuinen heinäsuku. Siinä on 23 lajia, jotka kasvavat alkuperäisinä suuressa osassa Afrikkaa ja Arabian niemimaalla.

## Lajeja
* juolaneidonheinä eli lilaheinä (*Melinis repens* (Willd.) Zizka)
* rusoneidonheinä (*Melinis minutiflora* P.Beauv.)

Juolaneidonheinä esiintyy alkuperäisenä Afrikassa ja Arabiassa, myös tulokaslajina laajasti Amerikassa ja Kaakkois-Aasiassa. Sitä käytetään koristeheinänä. Rusoneidonheinä esiintyy alkuperäisenä Afrikassa ja myös tulokaslajina laajasti Amerikassa ja Kaakkois-Aasiassa.

## Lähteet

## Aiheesta muualla
* Finto: Kassu – Kasvien suomenkieliset nimet: ''Melinis''
Urochloa

***Urochloa*** on hirssien lähisukuinen heinäsuku. Suvussa on 87 yksi- ja monivuotista lajia, joita esiintyy Yhdysvalloissa, Keski- ja Etelä-Amerikassa, Afrikassa, Etelä-Aasiassa sekä Australiassa ja Oseaniassa.

## Lajeja
* mauritiuksenhirssi eli mauritiuksenheinä (*Urochloa mollis* (Sw.) Morrone & Zuloaga)
* maksahirssi (*Urochloa panicoides* P.Beauv.)

## Lähteet

## Aiheesta muualla
* Finto: Kassu – Kasvien suomenkieliset nimet: ''Urochloa''
Heartbreak Anthem

**Heartbreak Anthem** on ruotsalaisen DJ-tuottajaduo Galantisin, ranskalaisen DJ-tuottaja David Guettan ja brittiläisen tyttöbändi Little Mixin musiikkikappale. Sen julkaisi Atlantic Records digitaalisesti ladattavana singlenä 20. toukokuuta 2021. Kappaleen ovat sanoittaneet Guetta, Galantisin jäsen Christian Karlsson, sekä Little Mixin jäsenet Perrie Edwards, Leigh-Anne Pinnock ja Jade Thirlwall. Sanoiltaan kappale kertoo päättyneestä parisuhteesta eteenpäin menemisestä. Kappaleessa oli alun perin myös Little Mixin entisen jäsenen Jesy Nelsonin esittämiä sanoja, mutta hänen erottua yhtyeestä kappaleen laulusovitusta uudelleensovitettiin. Kappaleen musiikkivideon ohjasi Samuel Douek ja se julkaistiin singlen julkaisupäivänä. Videolla nähdään Little Mixin jäsenet nähdään keskellä teatterituotantoa.

*Heartbreak Anthem* oli julkaisunsa jälkeen kaupallisesti kohtalainen menestys, sen päästyä singlelistan kymmenen parhaan joukkoon Irlannissa, Isossa-Britanniassa, Libanonissa ja Uudessa-Seelannissa. Julkaisunsa jälkeen *Heartbreak Anthem* on myynyt Isossa-Britanniassa platinaa.

## Lähteet
Raúl Rivero

**Raúl Rivero** (1945 Morón – 6. marraskuuta 2021 Miami) oli kuubalainen journalisti, runoilija ja lehdistönvapauden puolesta toiminut aktivisti.

Rivero oli yksi ensimmäisistä Havannan yliopiston journalismikoulusta Kuuban vallankumouksen jälkeen valmistuneista toimittajista. Hän kuului monien vallankumousta puolustaneiden, mutta sittemmin Kuuban hallinnon kriitikoiksi ryhtyneiden kuubalaisintellektuellien joukkoon. Rivero oli mukana perustamassa *[[El Caimán Barbudo]]* -satiirilehteä vuonna 1966. Hän toimi valtio-omisteisen uutistoimisto *[[Prensa Latina]]n* Moskovan-kirjeenvaihtajana vuosina 1973–1976 ja palasi sitten Kuubaan, jossa johti uutistoimiston tiede- ja kulttuuripalvelua. Rivero oli Kuuban kansallisen kirjailija- ja taiteilijaliiton sihteeri, kunnes erosi liitosta vuonna 1989. Vuonna 1991 hän luopui virallisesta journalismista ja allekirjoitti Fidel Castroon poliittisten vankien vapauttamiseksi vedonneen intellektuellien kirjeen. Vuonna 1995 Rivero perusti itsenäisen CubaPressin, joka tarjosi vaihtoehdon Kuuban valtion omistamalle medialle. Hän joutui lähettämään työtään julkaistavaksi ulkomaille.

Riverosta tuli yksi tunnetuimmista toisinajattelijatoimittajista Kuubassa. Vuonna 2003 hän sai kahdenkymmenen vuoden vankeustuomion "liittoutumisesta ulkovallan kanssa", "toiminnasta Kuuban itsenäisyyttä vastaan" ja hallituksen vastaisesta kirjoittamisestaan. Rivero kuitenkin vapautettiin jo marraskuussa 2004 kansainvälisen painostuksen jälkeen. Huhtikuussa 2005 hän muutti Espanjaan ja jatkoi kirjoittamista. Rivero nimettiin International Press Instituten "maailman lehdistön vapaussankariksi" (*IPI World Press Freedom Hero*) vuonna 2000, ja hän sai Unescolta Guillermo Canon maailman lehdistövapauden palkinnon 2004. Hän julkaisi useita runokirjoja. 

## Lähteet
Tarik Taleb

**Tarik Taleb** (s. 3. syyskuuta 1977 Guercif, Taza, Marokko) on informaatiotieteiden tohtori, joka työskentelee Oulun yliopistossa.

Taleb opiskeli japanilaisessa Tōhokun yliopistossa Sendaissa tietotekniikkaa ja valmistui sieltä insinööriksi (B.Eng., 2001) ja edelleen informaatiotieteiden maisteriksi ja tohtoriksi (M.Sc. 2003, Ph.D. 2005). 

Taleb kuuluu viitatuimpien tutkijoiden joukkoon tieteenalallaan. Marraskuussa 2020 hän nousi Clarivaten Highly Cited Researches -listalle tietotekniikan alalta (Computer Science).  Hän oli myös vuonna 2021 vastaavalla listalla yhtenä noin kahdestakymmenestä Suomessa työskentelevästä tutkijasta tällä maailman viitatuimpien tutkijoiden listalla. Listalle ylsi vuonna 2021 kaikkiaan noin 6&nbsp;600 tutkijaa maailmasta. 

## Teoksia
* Tarik Taleb, Rui Luis Aguiar, Imen Grida Ben Yahia, et al. (2020) *White paper on 6G networking*. Oulu : University of Oulu. E-book, , (9,3 MB; pdf) 
* Yulei Wu, Sukhdeep Singh, Tarik Taleb, Abhishek Roy, Harpreet S. Dhillon, Madhan Raj Kanagarathinam, Aloknath De  (editors, 2021) *6G Mobile Wireless Networks*. Springer Nature Switzerland AG,  (hardcover),  (softcover),  (ebook)  

## Lähteet

## Aiheesta muualla
*Tarek Talibin Google Scholar -profiili  (google.com)
Yaqayn kieli

**Yaqay** on marindkieliin kuuluva kieli, jota puhutaan Uuden-Guinean saaren eteläosissa, Indonesiassa. Kielellä arvioidaan olevan noin 16 000 puhujaa.

Kielellä ei ole kirjoitettua muotoa.

## Fonologia

### Konsonantit

Lähde:

### Vokaalit

Lähde:

## Lähteet
Christian Breyer

**Christian Breyer** (s. 1977) on saksalainen fyysikko, insinööri ja tekniikan tohtori, joka työskentelee aurinkotalouden professorina LUT-yliopistossa Lappeenrannassa.

Breyer opiskeli saksalaisessa Clausthalin teknillisessä yliopistossa. Hän valmistui sieltä fyysikoksi (M.Sc, 2006) ja edelleen diplomi-insinööriksi (M.Eng. 2007). Tekniikan tohtoriksi hän valmistui Kasselin yliopistosta (D.Eng. 2012). Hänen monografiana julkaistu väitöskirjatutkimuksensa oli otsikoitu *Economics of Hybrid Photovoltaic Power Plants*.

Breyer aloitti aurinkotalouden professorina Lappeenrannassa vuoden 2014 alussa. 

Breyer on tuottelias tieteentekijä ja erittäin aktiivinen aurinkoenergian puolestapuhuja. Hän lukeutuu viitatuimpien tutkijoiden joukkoon tieteenalallaan. Marraskuussa 2021 hän nousi Clarivaten Highly Cited Researches -listalle poikkitieteellisen tutkimuksen alalta (Cross-Field). Hän kuului tällä maailman viitatuimpien tutkijoiden listalla olevien noin kahdenkymmenen Suomessa työskentelevän tutkijan joukkoon. Clarivaten Web of Science -tietokannan pohjalta laaditulle listalle ylsi vuonna 2021 kaikkiaan noin 6&nbsp;600 tutkijaa maailmasta. 

## Lähteet

## Aiheesta muualla
*Christian Breyerin Google Scholar -profiili  (google.com)
*Christian Breyer's research while affiliated with Lappeenranta – Lahti University of Technology LUT and other places  (researchgate.net)
*Can we get 100% of our energy from renewable sources? New article gathers the evidence to address the sceptics (2018)   (lut.fi)
Tony Robert-Fleury

**Tony Robert-Fleury** (1. syyskuuta 1837 - 8. joulukuuta 1911) oli ranskalainen taidemaalari. Robert-Fleury toimi myös taideopettajana ja oli oppilaidensa parissa erittäin pidetty. Hänen oppilaisiinsa kuului myös suomalainen Alex Federley.

Robert-Fleuryn isä oli taidemaalari Joseph-Nicolas Robert Fleury ja hänen taideopettajansa oli Léon Cogniet. Ensimmäisen näyttelynsä Pariisin salongissa hän piti vuonna 1864 ja hänen töitään palkittiin vuosina 1866, 1867 ja 1870. Vuoden 1899 maailmannäyttelystä hän sai kultamitalin ja hänelle myönnettiin oikeus laittaa töitään esille ilman kriitikoiden esikarsintaa. Vuonna 1904 hänet nimitettiin William Adolphe Bouguereaun seuraajaksi Ranskan taiteilijaliiton johtoon. Vuodesta 1908 hän hän johti Taylor foundationin johtajaksi, mitä tehtävää hän hoiti kuolemaansa saakka.

Uransa varrella Robert-Fleury vastaanotti useita ammatillisia huomionosoituksia, kuten Ranskan kunnialegioonan upseerin arvon vuonna 1884 ja komentajan arvon vuonna 1907.

Robert-Fleury aloitti uransa akateemisena historiamaalarina, mutta uran loppupuolella hänen tyylinsä alkoi vapautua. Hän käytti värejä vapautuneemmin sekä sivellintä rennommin.

## Lähteet

## Aiheesta muualla
*
Jujutsu Kaisen

**Jujutsu Kaisen** () on Gege Akutamin manga ja siihen perustuva anime. *Jujutsu Kaisen* yhdistää kauhua, toimintaa ja komediaa.
Mangaa on julkaistu *[[Weekly Shonen Jump]]* -lehdessä vuodesta 2018 lähtien, ja se sai loppunsa 29.9.2024. Mangaa on julkaistu Japanissa 30 osaa.
Anime-sarja on alkanut lokakuussa 2020 ja sarjan ensimmäinen kausi on pituudeltaan 24 jaksoa.

*Gekijō-ban Jujutsu Kaisen 0* -elokuva on televisiosarjan esiosa, josta julkaistaan myös romaaniversio. Elokuvan käsikirjoittaja on Hiroshi Seko ja Baraddo Kitaguni kirjoittanut kirjan elokuvan perusteella. Elokuva perustuu Gege Akutamin mangaan *Jujutsu Kaisen 0 Tokyo Toritsu Jujutsu Kōtō Senmon Gakkō*, joka on esiosa varsinaisella manga-sarjalle.

## Tarina
Yuuji Itadori on high schoolissa ja kohtaa yliluonnollisia asioita löydettyään kirotun esineen. Yuuji kohtaa kirouksia ja löytää uusia kykyjä.

## Vastaanotto
Sarjaa on kuvattu sopivaksi niille, jotka ovat kokeneempia animen katsojia koska se välttää tiettyjä toistuvia asioita (trooppeja).

## Lähteet
Pernille Rosenkrantz-Theil

**Pernille Rosenkrantz-Theil** (s. 17. tammikuuta 1977 Skælskør) on tanskalainen sosiaalidemokraattisen puolueen poliitikko, joka toimi Tanskan sosiaali- ja asuntoministerinä 2022–2024. Aiemmin hän on toiminut lapsi- ja opetusministerinä. Hän on istunut kansankäräjillä vuodesta 2011 ja aiemmin vuosina 2001–2007. Tuolloin hän edusti yhtenäisyyslistaa.

## Muuta
Rosenkrantz-Theil oli 17-vuotiaana mukana tempauksessa, jossa kansankäräjien istuntosaliin tuotiin juoksentelemaan eläviä kanoja. Tarkoituksena oli kiinnittää huomiota siihen, että häkkikanoilla oli suhteessa enemmän tilaa kanaloissa kuin lukiolaisilla luokkahuoneissa.

## Teokset
* Milsted, Thomas & Rosenkrantz-Theil, Pernille. *Ned og op med stress*. Gyldendal, 2009. 
* Halsboe-Jørgensen, Ane & Rosenkrantz-Theil, Pernille. *Det betaler sig at investere i mennesker : en bog om sociale investeringer, tidlig indsats, finansministeriets regnemodeller & SØM*. Axl, 2018. 
## Lähteet

## Aiheesta muualla
* Pernille Rosenkrantz-Theil Tanskan kansankäräjien verkkosivuilla
Bruno Erat

**Bruno Erat** (20. maaliskuuta 1939 Arbon, Sveitsi – 26. tammikuuta 2023 Espoo) oli sveitsiläinen arkkitehti, joka toimi ekorakentamisen edelläkävijänä Suomessa.

Erat valmistui arkkitehdiksi Sveitsissä 1962. Hän hakeutui 1965 Suomeen tavoitteenaan työskennellä suuresti ihailemansa Alvar Aallon toimistossa ja päästä tapaamaan hiihtäjä Veikko Hakulista. Aluksi Erat työskenteli Aarne Ervin arkkitehtitoimistossa 1965–1966 ja sitten Aallon toimistossa 1966–1968. Suomesta hän löysi vaimokseen suomalaisen sisustusarkkitehti Eva Eratin (o.s. Grann), jonka kanssa avioitui 1968. Bruno Erat suuntasi vierailevaksi professoriksi Yhdysvaltoihin Minnesotan yliopistoon, jossa suoritti myös master of architecture -tutkinnon 1970. Yhdysvalloissa vietetyt vuodet 1968–1970 saivat hänet kiinnostumaan maailman ekologisesta tilasta ja ympäristökysymyksistä.

Suomeen palattuaan Erat työskenteli Olli Parviaisen arkkitehtitoimistossa osastopäällikkönä 1970–1974 ja Benito Casagranden yhtiökumppanina 1974–1975. Ekosolar Oy:n toimitusjohtajana Erat aloitti 1976 ja Erat Oy:n toimitusjohtajana hän työskenteli 1977–2002. Bruno Eratin jälkeen Erat Oy:tä on johtanut arkkitehti Sebastian Lönnqvist. Bruno Erat suoritti tekniikan lisensiaatin tutkinnon Teknillisessä korkeakoulussa 1995. Sivutoimenaan hän oli Jyväskylän yliopiston vieraileva professori, Teknillisen korkeakoulun luennoitsija 1979–2004 ja Tampereen teknillisen korkeakoulun luennoitsija 1979–2004. Erat työskenteli YK:n asiantuntijana Mongoliassa ja Bhutanissa.

## Suunnittelutöitä
*EKO-Koetalot Solbranten, 1976–1977
*Polar-Yhtymän pääkonttori Helsingin Lassilassa, 1990–1992
*Marina Congress Center, Helsinki, 1991–1992
*Ympäristön parannushankkeet Helsingin Jakomäessä, 1996–2002
*Suomen EU-puheenjohtajakauden 1999 pääarkkitehti kaksi vuotta, suunnitteli kaiken kokoussalien somistuksista esitteiden ulkoasuun
*Bromarvin ekokylä, 2001–2003

## Lähteet
Larochemillay

**Larochemillay** on kunta Ranskassa Nièvren departementissa Burgundi-Franche-Comtén alueella. Se sijaitsee Rochejoen varrella, noin 29 kilometriä Château-Chinon (Ville)’n kaupungista etelään.

Larochemillay on vuoristoinen kunta, ja pinta-alaltaan seudun laajin. Mont Beuvrayn (820 m) sijaitsee osittain kunnan alueella. Kunnan keskustassa oleva linna *Château de La Roche* on alun perin 1100-luvun linnoitus. Linna rakennettiin kokonaan uudelleen 1700-luvulla, mutta 1100-luvun linnoituksista on jäljellä vielä yksi torni.

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla
Igor Savotškin

**Igor Jurjevitš Savotškin** (; 14. toukokuuta 1963 – 17. marraskuuta 2021) oli venäläinen teatteri- ja elokuvanäyttelijä.

Hän kuoli Moskovassa 17. marraskuuta 2021 58-vuotiaana.

## Lähteet
Toivo Anttila (arkkitehti)

**Toivo Alfred Anttila** (19. helmikuuta 1907 Hamina – 3. syyskuuta 1965) oli suomalainen arkkitehti, jolle myönnettiin yliarkkitehdin arvonimi 1960.

Anttila kirjoitti ylioppilaaksi Haminan yhteiskoulussa 1927 ja valmistui arkkitehdiksi Teknillisestä korkeakoulusta 1935. Lisäoppia hän hankki opintomatkoilla Ruotsiin ja Norjaan 1936 ja 1938 sekä Tanskaan ja Saksaan 1938.

Työuransa Anttila aloitti Kansallismuseon historiallisen osaston ylimääräisenä arkkitehtina 1936–1939, siirtyi sitten puolustusministeriön palvelukseen ensin is-rakennustoimistoon 1939–1940 ja hallinto-osaston rakennustoimistoon 1941. Vuonna 1941 hän oli lyhyen aikaa kulkulaitosten ja yleisten töiden ministeriön rakennusasian osaston ylimääräisenä esittelijänä. Viipurin läänin maanviljelysseuran jälleenrakennustoimikunnan rakennusosaston päällikkönä Anttila työskenteli 1942–1944. Maatalousseurojen Keskusliiton jälleenrakennusvaliokunnan toimistoarkkitehtina hän toimi 1944–1945. Vuonna 1950 Anttila aloitti työnsä maatalousministeriön asutusasiainosaston rakennustoimiston päällikkönä.

Vuodesta 1949 lähtien Toivo Anttila oli arkkitehtitoimisto Anttila & Klamin osakas yhdessä Veli Klamin kanssa.

## Suunnittelutöitä

* Rautalammin museo , 1938
* Asuinkerrostalo, Tallbergin puistotie 7, Helsinki 1952 (yhdessä Veli Klamin kanssa)
* Asuinkerrostalo, Otavantie 8, Helsinki 1953 (yhdessä Veli Klamin kanssa)
* Marttatalo, Uudenmaankatu 24, Helsinki 1958 (yhdessä Veli Klamin kanssa)

## Lähteet
August Sandsund

**August Sandsund** (22. tammikuuta 1886 Vaasa – 2. kesäkuuta 1942 Kokemäki) oli suomalainen diplomi-insinööri, joka suunnitteli ja rakensi työuransa aikana useita merkittäviä vesivoimalaitoksia.

Sandsund valmistui Teknillisen korkeakoulun tie- ja vesirakennusosastolta vuonna 1909. Hän toimi johtavana insinöörinä muun muassa Tampereen Pellava- ja Rautateollisuus Osakeyhtiön sekä Finlaysonin rakennushankkeissa. Lisäksi hän johti Harjavallan ja Rouhialan voimalaitosten rakennustöitä.

## Suunnittelutöitä
Sulkeissa on laitoksen valmistumis- tai käyttöönottovuosi.
* Tampellan voimalaitos (1916) 
* Inkeroisten voimalaitos (1922) – yhdessä Axel Juseliuksen kanssa 
* Finlaysonin voimalaitos (1924) 
* Kuhankosken voimalaitos (1924) 
* Tammerkosken keskiputouksen voimalaitos (1932) 
* Merikosken voimalaitos (1948) 

## Lähteet
Suonenjoen Pallo

**Suonenjoen Pallo (Supa-52**) on vuonna 1952 perustettu suonenjokelainen jalkapallo- ja futsalseura. Seura pelaa kotiottelunsa Suonenjoen keskuskentällä. Suonenjoen Pallolla on toimintaa useissa juniori-ikäluokissa. Kaudella 2021 Suonenjoen Pallo pelasi Vitosessa, jossa se voitti lohkonsa. Seuran futsaljoukkue pelasi kaudella 2021 Futsal-Nelosessa sijoittuen kuudenneksi. Kaudella 2022–2023 Supa osallistui Futsalin Miesten-40 Ykkösdivariin jonka se voitti. Kaudella 2023–2024 Supa osallistuu Itä-Suomen Neloseen, jossa kausi alkoi 9.12.2023 ottelulla JuPya vastaan.

Suonenjoen Pallo on pelannut Suomen kolmanneksi korkeimmalla sarjatasolla vuosina 1971–1972 (3. divisioona) ja vuosina 1983–1984 (2. divisioona). Seuran kasvatteja ovat muun muassa jalkapalloilija Reijo Vaittinen sekä futsalpelaajat Mikko Kytölä ja Jukka Kytölä.

## Lähteet
Luettelo Kiinan estämistä verkkosivuista

**Luettelo Kiinan estämistä verkkosivuista** sisältää sellaisia verkkosivuja, joille pääsyn Kiinan viranomaiset ovat estäneet. Tähän käytetään ns. suurta palomuuria.

Estetyille sivustoille on kuitenkin mahdollista päästä käyttämällä VPN-palveluita, joiden käyttöä kuitenkin suitsitaan Kiinassa.

## Luettelo estetyistä verkkosivuista
Huomioi, että suurta palomuuria käytetään mielivaltaisesti ja päätöksiä tehdään näennäisesti summamutikassa, koska Kiinan oikeuslaitos ei ole itsenäinen. Luettelon, ja yksittäisten verkkosivujen status, paikkaansapitävyys kannattaa siis tarkistaa tarpeen vaatiessa. Sivusto *ViewDNS.info* ylläpitää työkalua, josta voi tarkistaa yksittäisen sivuston tilanteen domain-nimen perusteella.

Kaikki pornografiset sivustot on estetty, koska pornografia on kategorisesti kielletty Kiinassa.

## Lähteet

## Aiheesta muualla

* Chinese Firewall Test -sivusto
Hong Kong Free Press

**Hong Kong Free Press** (lyh. **HKFP**) on hongkongilainen verkkolehti. Lehti on ilmainen ja voittoa tavoittelematon. Sivusto on perustettu vuonna 2015. Se on harvoja paikallisia vapaita medioita sen jälkeen kun Hongkongin kansallisen turvallisuuden laki tuli voimaan vuonna 2020.

Vuonna 2021 norjalaiset kansanedustajat Ola Elvestuen, Terje Breivik ja Jon Gunnes ehdottivat HKFP:ta Nobelin rauhanpalkinnon saajaksi.

Sivustolle pääsy on estetty Manner-Kiinassa.

## Lähteet
4H Etelä-Suomi

**4H Etelä-Suomi** on 4H-järjestön Suomen Suomen 4H-liitto ry:n alueneuvosto, joka toimii syksyyn 2025 asti, jolloin sen toiminta lakkautetaan osana 4H:n kesäkuussa 2024 tekemää organisaatiomuutosta. Se koordinoi lukuisien 4H-yhdistysten toimintaa Uudellamaalla, Kymenlaaksossa ja Etelä-Karjalassa sekä Varsinais-Suomessa. Sen puheenjohtaja on Suomen maa- ja metsätalousministeriön neuvotteleva virkamies Christell Åström ja alueneuvostossa ovat mukana mm. Karjalan Keskustanaisten, Laurea-ammattikorkeakoulun, Varsinais-Suomen kylät ry:n, Virolahden kunnan, Maskun kunnan,  Luonnon-, ympäristö- ja metsätieteilijöiden liitto Loimun, Demarinuorten, Suomen Metsäkeskuksen Kaakkoisen palvelualueen ja Espoon kaupungin edustaja Niipperistä. Alueen toiminnanjohtaja on metsänhoitaja Jaakko Niippala.

Alueneuvoston alueella on kolme kotieläinpihaa. Koko Suomen 4H-yhteisön piirissä niitä on neljä.

  

## Lähteet
Varsinais-Suomen kylät

**Varsinais-Suomen Kylät ry** on Varsinais-Suomessa toimiva kaksikielinen kylätoimintayhdistys. Yhdistys myöntää vuosittain muun muassa Varsinais-Suomen vuoden kylä -kunniamaininnan. Yhdistyksellä on edustaja 4H:n Etelä-Suomen alueneuvostossa. Se saa muu muassa Leader- ja EMOTRI-tukea.

Vuonna 2025 yhdistyksen puheenjohtaja oli Henrik Hausen Salosta.

## Lähteet